**भारत सरकार**

**वस्‍त्र मंत्रालय**

**राज्‍य सभा**

**अतारांकित प्रश्‍न संख्‍या 1726**

**05 मार्च, 2020 को उत्‍तर दिए जाने के लिए**

**वस्त्र उद्योग क्षेत्र में आरंभ की गई विभिन्न**

**पहलों के ब्यौरे**

**1726. श्री संजय सिंहः**

**क्या वस्त्र मंत्री यह बताने की कृपा करेंगे किः**

**(क)** इंडियन टेक्सटाईल क्राफ्ट रिपोजिटरी, डिजाइन इनोवेशन एंड इनक्यूबेशन (डीआईआई) और विज़न नेक्स्ट जैसी आरंभ की गई तीन पहल में वर्तमान में कितनी प्रगति की गई है;

(ख) इंडियन टेक्सटाईल और क्राफ्ट रिपोजिटरी द्वारा स्थापित किए जाने वाले वर्चुअल संग्रहालय का ब्यौरा क्या है; और

(ग) दिल्ली, बैंगलुरू और मुम्बई के राष्ट्रीय फैशन प्रौद्योगिकी संस्थान परिसरों (एनआईएफटी) में स्थापित किए जाने वाले इन्क्यूबेशन सेन्टर के ब्यौरे क्या हैं?

**उत्‍तर**

**वस्‍त्र मंत्री**

**(श्रीमती स्‍मृति ज़ूबिन इरानी)**

**(क):** इंडियन टेक्सटाईल एवं क्राफ्ट रिपोजिटरी, डिजाइन नवाचार एंड इनक्यूबेशन (डीआईआई) और विज़न नेक्स्ट जैसी पहलों की एक समन्वित परियोजना-वार प्रगति रिपोर्ट अनुबंध-क में संलग्‍न है।

**(ख):** वर्चुअल संग्रहालय रिपोजिटरी के घटकों में से एक है। 3 उप-रिपोजिटरी डोमेन विशेष (अर्थात क्रॉनिकल, अनुसंधान तथा सूचना संसाधन) है। वर्चुअल संग्रहालय, परिकल्‍पना के अनुसार वर्चुअल रियलिटी प्रौद्योगिकी के अनुप्रयोग वाले इंटरएक्टिव डिजीटल प्‍लेटफार्म पारंपरिक आर्काइव में वस्‍त्रों, कॉस्‍टूयम और एसेसरीज के नमूने प्रदर्शित करेगा। आर्काइव नमूने संग्रहालय तथा निफ्ट संसाधन केंद्रों, बुनकर सेवा केंद्रों अन्‍य रिपोजिटरी तथा निजी संग्रहों से लिए जाएंगे। यह भारतीय बुनकरों और कारीगरों के पारंपरिक कौशल, समकालीन डिजाइनरों के वस्‍त्र और शिल्‍प के ज्ञान के प्रयोग को भी प्रदर्शित करेगा।

**(ग):** इन्‍क्‍यूबेटर केंद्र निफ्ट के 3 परिसरों में स्‍थापित किए जा रहे हैं जो निम्‍न प्रकार है:

1. नई दिल्‍ली में आवास और स्‍थान
2. मुंबई में स्‍मार्ट वियरएबल व्‍यवस्‍था
3. मुंबई में फैशन और लाइफ स्‍टाइल एसेसरीज
4. चेन्‍नई में ए‍थलेजर तथा एक्टिववियर अपैरल

बेंगलुरू में कोई इन्‍क्‍यूबेशन केंद्र स्‍थापित नहीं किया जा रहा है।

**अनुबंध-क**

**03 परियोजनाओं की प्रगति/स्थिति रिपोर्ट**

**1. परियोजना: निफ्ट डिजाइन नवाचार इन्क्यूबेटर**

• S8 कंपनी के पंजीकरण की प्रक्रिया अंतिम चरण में है।

• मुख्य कार्यकारी अधिकारी (सीईओ) के पद के लिए साक्षात्कार का अंतिम दौर दिनांक 25.02.2020 को निफ्ट, नई दिल्ली में सचिव, भारत सरकार, वस्‍त्र मंत्रालय की अध्यक्षता में आयोजित किया गया था जिसमें 05 अभ्‍यर्थी उपस्थित हुए थे। इसका परिणाम शीघ्र ही घोषित किया जाएगा।

• निफ्ट, नई दिल्ली में आवास और स्‍थल इनक्यूबेटर के लिए मशीनों और उपकरणों की खरीद की निविदा तैयार कर ली गई है और इसे विधायी विधीक्षा के पश्‍चात शीघ्र ही जारी किया जाएगा।

• अन्य 3 इन्क्यूबेटरों के लिए मशीनों और उपकरणों की खरीद के लिए निविदाएं तैयार की जा रही हैं और शीघ्र ही जारी की जाएंगी।

• अनुमान है कि नई दिल्ली स्थित इनक्यूबेटर अप्रैल, 2020 तक चालू हो जाना चाहिए।

• चेन्नई और मुंबई स्थित इन्क्यूबेटर अगस्त, 2020 तक चालू हो जाना चाहिए।

**2. परियोजना: विजनेक्‍स्‍ट-ट्रेंड इनसाइट एवं पूर्वानुमान प्रयोगशाला**

• सभी परिसरों को परियोजना से संबंधित सूचना का प्रसार किया गया है।

• पहले तीन महीनों के लिए पीईआरटी चार्ट तैयार किया गया है।

• सभी निफ्ट परिसरों और पीआईटी में परिसर समन्वयकर्ता नामित किए गए हैं

• निफ्ट परिसर के भीतर चेन्नई और दिल्ली दोनों के लिए परियोजना हेतु स्‍थान की पहचान की गई है।

• घरेलू और अंतर्राष्ट्रीय ब्रांडों, उद्योग, डिजाइनरों, मीडिया विशेषज्ञों, एथनोग्राफर्स, मानवविज्ञानी आदि से इनसाइट योगदान के लिए राष्ट्रीय और अंतर्राष्ट्रीय विशेषज्ञों की सूची बनाई गई है।

स्‍वीकृति आदेश प्राप्त होने के बाद उपकरण के आदेश की प्रस्‍तुति सुगम बनाने के लिए खरीद हेतु उपकरणों की विशिष्टता को अद्यतन किया गया।

**3. परियोजना: रिपोजिटरी - भारतीय वस्त्र और शिल्प**

रिपॉजिटरी- इंडियन टेक्सटाइल्स एंड क्राफ्ट्स के लिए प्रौद्योगिकी मंच का डिजाइन और विकास शुरू किया गया है। रिपोजिटरी पोर्टल के डिजाइन, विकास और रखरखाव के लिए प्रौद्योगिकी सेवा प्रदाता के चयन की प्रक्रिया अपने अंतिम चरण में पहुंच गई है। पोर्टल के माध्यम से डिजिटल क्यूरेशन और सूचना के प्रसार के मानकों और दिशानिर्देशों को अंतिम रूप दिया जा रहा है। बुनियादी ढाँचे और मानव संसाधनों की आयोजना पूरी कर ली गई है।

\*\*\*\*\*